ROMÂNIA

JUDEŢUL CLUJ

COMUNA VALEA IERII

CONSILIUL LOCAL

H O T Ă R Â R E

 privind rectificarea bugetului de venituri și cheltuieli al comunei Valea Ierii pe anul 2023 și a listei de investiții

 Consiliul Local al comunei Valea Ierii întrunit în şedinţa ordinară din data de 21 aprilie 2023,

 Având în vedere Referatul de aprobare nr.2169 din data de 12.04.2023 la Proiectul de hotărâre privind rectificarea bugetului de venituri și cheltuieli pe anul 2023 precum și a listei de învestiții propus de primarul Comunei Valea Ierii, domnul Nap Dorin, însoţit de Raportul compartimentului financiar-contabil cu nr.2176 din data de 12.04.2023 şi de Avizul comisiei de specialitate nr.1 din cadrul consiliului local;

 Luând cunoștință de Hotărârea Consiliului Local Valea Ierii nr.50/18.08.2022 privind aprobarea participarii comunei Valea Ierii în cadrul”Programului privind sprijinirea eficienţei energetice şi a gestionării inteligente a energiei în infrastructura de iluminat public” cu proiectul ''Creșterea eficienței energetice a infrastructurii de iluminat public în Comuna Valea Ierii, Județul Cluj'',

 În conformitate cu prevederile:

-art. 129 alin. (2) lit. b) și alin. (4) lit. a) din Ordonanța de urgență a Guvernului nr.57/2019 privind Codul administrativ, cu modificările și completările ulterioare;

-art. 19 alin. (2) din Legea finanţelor publice locale nr. 273/2006, cu modificările şi completările ulterioare;

 Fiind îndeplinite prevederile art. 136 și art. 139 din Ordonanța de urgență a Guvernului nr.57/2019 privind Codul administrativ, cu modificările și completările ulterioare;

 În temeiul art. 196 alin. (1) lit. a) din Ordonanța de urgență a Guvernului nr.57/2019 privind Codul administrativ, cu modificările și completările ulterioare,

Consiliul Local al comunei Valea Ierii adoptă prezenta hotărâre:

 Art.1. Se aprobă rectificarea bugetului de venituri și cheltuieli precum și lista de investiții în trimestrul II– 2023 după cum urmează:

 Trim.II

  Pentru conturile de venituri și cheltuieli :

* 21.42.02.42 cu suma de 107,0 mii lei
* 24.51.02.10 cu suma de 60,0 mii lei
* 24.70.02.71 cu suma de 47,0 mii lei - Creșterea

eficienței energetice a infrastructurii de iluminat public în Comuna Valea Ierii, Județul Cluj.

 Art.2. Se aprobă achiziționarea unui sistem de supraveghere cu camere interior-exterior la sediul primăriei și la Centrul de informare și promovare turistică cu suma de 9,7 mii lei, precum și a unui Laptop Asus cu suma de 7,5 mii lei din suma aprobată în bugetul inițial pentru dotări cu echipamente.

 Art. 3. Prezenta hotărâre se comunică prin intermediul secretarului general al comunei, în termenul prevăzut de lege, compartimentului financiar-contabil, Direcţiei Generale Regionale a Finanţelor Publice Cluj-Napoca, precum şi Instituției Prefectului - Judeţul Cluj, şi se aduce la cunoştinţă publică prin afişare la sediul Consiliului Local Valea Ierii şi postare pe pagina de internet “ [www.e-comune.ro/primaria-valea-ierii-cj](http://www.e-comune.ro/primaria-valea-ierii-cj)”.

 Președinte de ședință, Contrasemnează:

 Vasile Pețan Secretar general al comunei,

 Nelia-Crenguța Mariș

**Nr. 24 din 21.04.2023**

*Prezenta hotărâre a fost adoptată cu respectarea prevederilor legale privind majoritatea de voturi, astfel:9 voturi “pentru” și 0 voturi ,,împotrivă”.Consilieri locali prezenţi: 9 din totalul de 9 consilieri locali în funcţie.*